Il-Bukketti Madwar il-Vara ta' San Nikola Il-bniedem, fil-ħajja tiegħu, dejjem ikollu xi okkażjoni ta' gratitudni lejn xi ħadd u dan ħafna drabi jagħmlu billi joffri l-fjuri. Il-Knisja wkoll, fl-okkażjonijiet li jkollha ta' ferħ jew niket, tuża l-fjuri biex turi rispett u qima. i L-erba' bukketti tal-ganutell ta' madwar il-vara ta' San Nikola, il-Patrun tagħna, iżżanżnu fis- sena 1951, meta l-festa kienet ġiet trasferita minn Diċembru għal Ġunju. Dik is-sena saru wkoll l-erba' gastri tal-fidda li fihom tqiegħdu dawn il-bukketti. Il-bukketti nħadmu minn Salvu Balzan (Ta' Ġożwe), mis-Siġġiewi. Il-bukketti huma għoljin 24 pulzier u wisgħin 7 pulzieri. Kull bukkett għandu 155 fjura u 7 blanzuni, li jagħmlu 37 bukkett żgħir ta' erba' fjuri bil- blanzun. Il-155 fjura huma mqassmin hekk: 20 fjura lewn id-deheb, iffurmati minn 95 petala u 66 werqa, 15-il fjura lewn il-fidda, iffurmati minn 216-il petala u 125 werqa, 33 werqa tal- karta lewn il-fidda, 35 werqa tal-kartun bil-ħajt, 235 werqa tad-drapp, 241 petala tal-ħajt għall-werqa, 56 fjura tal-ħajt mibrum mal-wajer; iffurmati minn 563 petala u 3 blanzuni tal- ħajt, 59 fjura tal-molla, iffurmati minn 5 16-il petala u 2 blanzuni tal-molla, 5 fjuri tax-xinilja bi 52 petala; 2 blanzuni u 32 petala għall-werqa. a— Għal dawn is-37 bukkett żgħir kien ittawwal iz-zokk bil-fildiferru, wara ddawwar bid-drapp, u wara bil-karti tal-kulur aħdar. Meta kien jiġi biex jummuntahom, Salvu jibda minn fuq bil-ġilju, idawwar ma' l-anima tal-ħadid, jorbot bil-flask tax-xkejjer u meta jagħti d-dawra kien idawwar bil- kurdiċella tad-drapp aħdar, billi jdur dejjem fuq il-lemin, b'hekk il- bukkett kien fih ħames saffi ta' fjuri u jagħlaq minn kollox. Din is-sena dawn il- bukketti ħadu xejra oħtar għax sew l-Arċipriet kif ukoll is-sagristan dejjem xtaqu li jirranġawhom; għalhekk jiena żarmajthomu bnejthom mill-ġdid biex b'hekk issa ġew miftuħin u jidhru aħjar. Ta' min jgħid ukoll li dan huwa t-tielet sett ta' bukketti ta' madwar il-vara. L-ewwel sett, li hu tad-drapp, għadu jintrama mal-vara meta matul is-sena tkun fin- niċċa; waqt li t-tieni sett li hu tal-karta għadu jintrama fuq l-erba' bibien li hemm fil-kappelluni (2 tas-sagristija u 2 tal-kampnari). Is-Siġġiewi Ġunju 2006